Lav et referat af nedenstående tekst:

Tekst:
Johan Poulsen, der er overlæge på urologisk afdeling på Aalborg Universitetshospitak, ryster på hovedet, når han genser onsdagens nyhedsudsendelse fra TV2 Nord. Hver dag behandler han patienter med blærekræft, og han forstår ikke, hvorfor Nordic Medicares lægeklinik i Pandrup undlod at reagere, da Jørn Bertelsen henvendte sig med blod i sin urin. - Man skal tilses af en læge, hvis man har blod i sin urin. Det burde få alle alarmklokker til at ringe, siger Johan Poulsen. Jørn Bertelsen henvendte sig i efteråret 2016 på Nordic Medicares lægeklinik, fordi han havde brune klumper i sin urin. Her fik han taget en urinprøve af en sygeplejerske – men blev ikke tilset af en læge. Først et halvt år senere insisterede Jørn Bertelsen på at blive tilset af en læge. Her blev det opdaget, at han havde blærekræft og skulle have fjernet sin blære. - Jo mindre forsinkelse, der er i forløbet, jo mere skånsom behandling kan patienten få, og jo mindre risiko er der for, at sygdommen spreder sig, siger Johan Poulsen. Hele torsdag har vi på TV2 Nord forsøgt at få kontakt til Nordic Medicares direktør, men uden held.

Referat:
Alle alarmklokker burde have ringet, da Jørn Bertelsen fra Rødhus henvendte sig på Nordic Medicares klinik i Pandrup med brune klumper i sin urin. Sådan lyder det fra en overlæge.